Legal Document

Category: 2255

Text:
73. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΘΝΙΚΗΣ ΑΜΥΝΗΣ Αριθ. Φ.450/1/121094 της 11 Ιαν./8 Φεβρ.  1977 (ΦΕΚ Β΄ 81) Περί καθορισμού τυπικών προσόντων προσλήψεως προσωπικού, εις ειδικότητας του άρθρ. 66 του Ν.Δ. 192/73. 1.Έχοντες υπ’ όψει: α)Την παράγραφον 4 του άρθρου 66 του ΝΔ 192/73 «περί Οργανισμού Πολιτικού Προσωπικού Υπουργείου Εθνικής Αμύνης. (ΦΕΚ/Α΄274/5.10.73). β)Τα άρθρα 2 και 3 του ΝΔ 216/74 «περί συστάσεως Υπουργείου Προεδρίας Κυβερνήσεως» (ΦΕΚ/ Α΄ 367/7.12.1974). γ)Την υπ’ αριθ. Φ.450/120365/25.9.76 απόφασιν Υπουργού Εθνικής Αμύνης «περί αυξομειώσεως του αριθμού των θέσεων των εν άρθρω 66 του ΝΔ 192/73 ειδικοτήτων προσωπικού των Αρχηγείων Ναυτικού και Αεροπορίας και συστάσεως νέων ειδικοτήτων, (ΦΕΚ/Β΄1226/ 4.10.76). δ)Σχετικάς προτάσεις των Αρχηγείων Ναυτικού και Αεροπορίας, αποφασίζομεν: 2.Καθορίζομεν τα τυπικά προσόντα προσλήψεως, εις τας συσταθείσας δια της υπ’ αριθ. Φ.450/120365/25.9.76 αποφάσεως Υπ. Εθνικής Αμύνης ειδικότητας, ως κάτωθι: ΑΡΧΗΓΕΙΟΥ ΝΑΥΤΙΚΟΥ: α)Βοηθού εκτελωνιστού, απολυτήριον εξαταξίου Γυμνασίου ή άλλης ισοτίμου Σχολής Μέσης Εκπαιδεύσεως και ενός έτους προϋπηρεσία εις εκτελωνιστικόν Γραφείον και γνώσις Αγγλικής γλώσσης. β)Ηλεκτρολόγου πλοίων, πτυχίον της οικείας ειδικότητος του Εμπορικού Ναυτικού. γ)Ιατρού Πυρηνικής Ιατρικής, Πτυχίον Ιατρικής Σχολής ημεδαπού ή αλλοδαπού Πανεπιστημίου και ειδικότητα Πυρηνικού Ιατρού. δ)Ιατρού Ακτινολόγου, Πτυχίον Ιατρικής Σχολής ημεδαπού ή αλλοδαπού Πανεπιστημίου και ειδικότητα ακτινολόγου – ραδιολόγου. ε)Ιζηματολόγου, Πτυχίον Γεωλόγου Πανεπιστημίου ή Μεταλλειολόγου Ε.Μ.Π. ή ισοτίμου Σχολής της αλλοδαπής της οικείας ειδικότητος και γνώσις της Αγγλικής γλώσσης. στ)Μηχανοδηγού Β΄ τάξεως, Πτυχίον της οικείας ειδικότητος του Εμπορικού Ναυτικού. ζ)Ναυκλήρου, Πτυχίον της οικείας ειδικότητος του Εμπορικού Ναυτικού. η)Ναύτου Λιπαντού – Θερμαστού, Πτυχίον της οικείας ειδικότητος του Εμπορικού Ναυτικού. «α.Πλοιάρχου Α΄ Τάξεως: Δίπλωμα Δημοσίας Σχολής Ε.Ν., Δίπλωμα Πλοιάρχου Α΄ Τάξεως, δεκαετής συνολική θαλασσία υπηρεσία και γνώσεις της Αγγλικής γλώσσης. β.Πλοιάρχου Β΄ Τάξεως: Δίπλωμα Δημοσίας Σχολής Ε.Ν., Δίπλωμα Πλοιάρχου Β΄ Τάξεως, τετραετής συνολική θαλασσία υπηρεσία και γνώσεις της Αγγλικής γλώσσης. γ.Πλοιάρχου Γ΄ Τάξεως: Δίπλωμα Δημοσίας Σχολής Ε.Ν., Δίπλωμα Πλοιάρχου Γ΄ Τάξεως, διετής συνολική θαλασσία υπηρεσία και γνώσεις της Αγγλικής γλώσσης». Τα μέσα σε « » εδάφια της Φ.470.1/30/76/2-24 Μαρτ. 1979 (ΦΕΚ Β΄ 297) απόφ. Υπ. Προεδρίας Κυβερνήσεως και Εθν. Αμύνης, αντικατέστησαν τα εδαφ. θ΄ και ι΄. ια)Υδρολόγου, Δίπλωμα Φυσικού ή Χημικού ή Γεωλόγου ή Μαθηματικού της οικείας Πανεπιστημιακής Σχολής ή ετέρας ισοτίμου της ημεδαπής ή αλλοδαπής και γνώσιν της Αγγλικής γλώσσης. ιβ)Χαρτογράφου, Δίπλωμα Αγρονόμου–Τοπογράφου της οικείας Σχολής του ΕΜΠ ή ετέρας ισοτίμου της ημεδαπής ή αλλοδαπής και γνώσις της Αγγλικής γλώσσης. ιγ)Χαρτοσυνθέτου, Πτυχίον Ανωτέρας Σχολής Γεωμέτρου – Τοπογράφου ή Γεωμετροτοπογράφου και γνώσιν της Αγγλικής γλώσσης. ιδ)Χειριστού Ωκεανογραφικών Συσκευών, Πτυχίον Ανωτέρας Τεχνικής Σχολής Ηλεκτρονικών ή Βοηθών Χημικού ή ετέρας ισοτίμου Σχολής της οικείας ειδικότητος. ιε)Χειριστού εκτυπωτικών Συσκευών, ενδεικτικόν Γ΄ τάξεως εξαταξίου Γυμνασίου. ΑΡΧΗΓΕΙΟΝ ΑΕΡΟΠΟΡΙΑΣ: Δια την ειδικότητα του Συντηρητού–Επισκευαστού Πύργων RADARS και Κεραιών Τηλεπικοινωνιών και δια τας εξειδικεύσεις. α)Ελαιοχρωματιστού, Πτυχίον αντιστοίχου Δημοσίας Τεχνικής Σχολής ή ετέρας ως ισοτίμου ανεγνωρισμένης τοιαύτης ή μαθητεία εις Μονάδας Στρατιωτικής Υπηρεσίας, ή εμπειρία βεβαιουμένη αρμοδίως. β)Ηλεκτροτεχνίτου, Πτυχίον Μέσης Δημοσίας Τεχνικής Σχολής ή ετέρας ως ισοτίμου ανεγνωρισμένης τοιαύτης ή κατωτέρας και διετής προϋπηρεσία ή πτυχίον εξειδικεύσεως εκπαιδευτικού Κέντρου Ενόπλων Δυνάμεων και ενός έτους προϋπηρεσία ή Πτυχίον Σχολής Μαθητείας αντιστοίχου ειδικότητος και τριετής προϋπηρεσία. γ)Τεχνίται Σιδηροβιομηχανίας και Συγκολληταί Μετάλλων, Αντίστοιχον Πτυχίον Δημοσίας Τεχνικής Σχολής ή ετέρας ως ισοτίμου ανεγνωρισμένης τοιαύτης ή άδεια επαγγέλματος και εμπειρία βεβαιουμένη αρμοδίως. 3.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως.